CELEX: 32014D0155
Language: fi
Date: 2014-03-19 00:00:00
Title: 2014/155/EU: Komission täytäntöönpanopäätös, annettu 19 päivänä maaliskuuta 2014 , luvan antamisesta korianterin siemenöljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla C(2014) 1689)

21.3.2014   
            
            
               FI
            
            
               Euroopan unionin virallinen lehti
            
            
               L 85/13
            
         
      KOMISSION TÄYTÄNTÖÖNPANOPÄÄTÖS,
   annettu 19 päivänä maaliskuuta 2014,
   luvan antamisesta korianterin siemenöljyn saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   (tiedoksiannettu numerolla C(2014) 1689)
   (Ainoastaan englanninkielinen teksti on todistusvoimainen)
   (2014/155/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Nestec Ltd esitti 21 päivänä heinäkuuta 2011 Irlannin toimivaltaisille viranomaisille hakemuksen korianterin siemenöljyn saattamisesta markkinoille elintarvikkeiden uutena ainesosana.
            
         
               (2)
            
            
               Irlannin toimivaltainen elintarvikkeiden arviointielin antoi 19 päivänä lokakuuta 2011 ensiarvioraporttinsa. Kyseisessä raportissa elintarvikkeiden turvallisuudesta vastaava Irlannin viranomainen (Food Safety Authority of Ireland) totesi, että se ei ole havainnut mitään turvallisuuteen liittyviä ongelmia, jos korianterin siemenöljyä sisältäviä ravintolisiä nautitaan ehdotetuilla 600 mg/vrk käyttötasoilla, ja katsoo näin ollen, että tämä uusi ainesosa täyttää asetuksen (EY) N:o 258/97 3 artiklan 1 kohdassa uuselintarvikkeille asetetut arviointiperusteet.
            
         
               (3)
            
            
               Komissio toimitti ensiarvioraportin muille jäsenvaltioille 8 päivänä marraskuuta 2011.
            
         
               (4)
            
            
               Asiasta esitettiin perusteltuja muistutuksia asetuksen (EY) N:o 258/97 6 artiklan 4 kohdan toisessa alakohdassa asetetussa 60 päivän määräajassa.
            
         
               (5)
            
            
               Komissio pyysi 14 päivänä helmikuuta 2013 Euroopan elintarviketurvallisuusviranomaista, jäljempänä ’elintarviketurvallisuusviranomainen’, tekemään lisäarvioinnin korianterin siemenöljyn käytöstä elintarvikkeen ainesosana asetuksen (EY) N:o 258/97 mukaisesti.
            
         
               (6)
            
            
               Elintarviketurvallisuusviranomainen antoi 10 päivänä lokakuuta 2013 tieteellisen lausunnon korianterin siemenöljyn turvallisuudesta elintarvikkeiden uutena ainesosana ja totesi sen olevan turvallista ehdotetuissa käyttötarkoituksissa ja ehdotetuilla käyttötasoilla (2).
            
         
               (7)
            
            
               Tieteellinen lausunto antaa riittävästi perusteita vahvistaa, että korianterin siemenöljyn käyttö ehdotetuissa käyttötarkoituksissa ja ehdotetuilla käyttötasoilla on asetuksen (EY) N:o 258/97 3 artiklan 1 kohdassa vahvistettujen perusteiden mukaista.
            
         
               (8)
            
            
               Euroopan parlamentin ja neuvoston direktiivissä 2002/46/EY (3) säädetään ravintolisiä koskevista vaatimuksista. Korianterin siemenöljyn käytölle olisi myönnettävä lupa, sanotun kuitenkaan rajoittamatta kyseisen lainsäädännön vaatimusten soveltamista.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korianterin siemenöljy, sellaisena kuin se on määritelty liitteessä, voidaan saattaa unionin markkinoille elintarvikkeiden uutena ainesosana käytettäväksi ravintolisissä siten, että päivittäisannos on enintään 600 milligrammaa, sanotun kuitenkaan rajoittamatta direktiivin 2002/46/EY erityissäännösten soveltamista.
   2 artikla
   Tällä päätöksellä sallitun korianterin siemenöljyn nimitys sitä sisältävien elintarvikkeiden pakkausmerkinnöissä on ”korianterin siemenöljy”.
   3 artikla
   Tämä päätös on osoitettu yritykselle Nestec Ltd, Avenue Nestlé 55, 1800 Vevey, Sveitsi.
   
      Tehty Brysselissä 19 päivänä maaliskuuta 2014.
      
         
            Komission puolesta
         
         Tonio BORG
         
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  EFSA Journal (2013) 11(10):3422.
   
      (3)  Euroopan parlamentin ja neuvoston direktiivi 2002/46/EY, annettu 10 päivänä kesäkuuta 2002, ravintolisiä koskevan jäsenvaltioiden lainsäädännön lähentämisestä (EYVL L 183, 12.7.2002, s. 51).
   
      LIITE
      
         KORIANTERIN SIEMENÖLJYN ERITELMÄ
      
      
         Määritelmä:
      
      Korianterin siemenöljy on rasvahappojen glyseridejä sisältävä öljy, jota tuotetaan korianterikasvin Coriandrum sativum L. siemenistä.
      
         Rasvahappojen koostumus:
      
      
                  Palmitiinihappoa (C16:0)
               
               
                  2–5 %
               
            
                  Steariinihappoa (C18:0)
               
               
                  < 1,5 %
               
            
                  Petroseliinihappoa (cis-C18:1(n-12))
               
               
                  60–75 %
               
            
                  Öljyhappoa (cis-C18:1 (n-9))
               
               
                  8–15 %
               
            
                  Linolihappoa (C18:2)
               
               
                  12–19 %
               
            
                  α-Linoleenihappoa (C18:3)
               
               
                  < 1,0 %
               
            
                  Transrasvahappoja
               
               
                  Enintään 1 %
               
            
         Kuvaus: Kellertävä väri, mieto maku.
      
         Tunnistaminen:
      
      
                  CAS-nro
               
               
                  8008-52-4
               
            
         Puhtaus:
      
      
                  Taitekerroin (20 °C)
               
               
                  1,466–1,474
               
            
                  Happoluku
               
               
                  Enintään 0,6 mg KOH/g
               
            
                  Peroksidiluku
               
               
                  Enintään 5 meq/kg
               
            
                  Jodiluku
               
               
                  88–102 yksikköä
               
            
                  Saippuoitumisluku
               
               
                  186–198 mg KOH/g
               
            
                  Saippuoitumaton aines
               
               
                  Enintään 15 g/kg